მესიე 59

მესიე 59, აგრეთვე ცნობილი როგორც M59 ან NGC 4621 — ელიფსური გალაქტიკა ქალწულის თანავარსკვლავედის მიმართულებით. მიეკუთვნება ქალწულის გროვას.

ისტორია
მესიე 59 და მის სიახლოვეს მდებარე ელიფსური გალაქტიკა მესიე 60 1779 წელს აღმოაჩინა გერმანელმა ასტრონომმა იოჰან გოტფრიდ კოილერმა, როდესაც ცის იმავე ნაწილში კომეტას აკვირდებოდა. მისი აღმოჩენიდან სამი დღის შემდეგ, ორივე მათგანი თავის კატალოგში შეიტანა ფრანგმა ასტრონომმა შარლ მესიემ.

მესიე 59-ში დაფიქსირებულია ერთი სუპერნოვა (1939B), რომლის ვარსკვლავიერმა სიდიდემ 11,9-ს მიაღწია.http://www.cbat.eps.harvard.edu/lists/Supernovae.html

მახასიათებლები
მესიე 59-ის ცენტრში მდებარეობს სუპერმასიური შავი ხვრელი, რომლის მასაც მზის მასას 270 მილიონჯერ აჭარბებს. გალაქტიკას ასევე გააჩნია ვარსკვლავების შიდა დისკი და მდიდარია სფეროსებრი გროვებით, რომელთა რაოდენობაც დაახლოებით 2200-ია.  გარდა ამისა, მის გარშემო ბრუნავს ულტრაკომპაქტური ჯუჯა გალაქტიკა M59-UCD3.

რესურსები ინტერნეტში
 Elliptical Galaxy M59 @ SEDS Messier pages

სქოლიო

კატეგორია:ელიფსური გალაქტიკები
კატეგორია:ქალწულის გროვა
კატეგორია:ქალწულის თანავარსკვლავედი
კატეგორია:მესიეს ობიექტები